Светослав Иванов
Под сводовете, в храма…

chitanka.info

Под сводовете, в храма…

Където само свещите пращят

и дигат пламък горе към небето…

Където с тиха жалост и утеха

не свалят погледи от мен светците.

Душата ми е в своя дом.

За себе си не искам прошка.

Нито ще се моля.

Прекланям се и прося чудо,

за грешния, за болния, за оня

неискащ да посрещне вечерта…

Защото те и аз — едно сме.

Иконите ме гледат кротко

зад свещите с неземна благост.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.